BMW इंडिया ने अपनी X1 एसयूवी लाइन-अप में नया पेट्रोल वर्जन शामिल किया है। सबसे खास बात यह कि BMW X1 पेट्रोल में BS-VI मानकों से लैस इंजन दिया गया है, जो कि अप्रैल 2020 से सभी वाहनों में अनिवार्य कर दिया जाएगा। पावर स्पेसिफिकेशन्स की बात करें तो BMW X1 sDrive20i में 2.0 लीटर, फोर-सिलेंडर पेट्रोल इंजन दिया गया है जो 189bhp की पावर और 1350-4600 rpm पर 280Nm का टॉर्क जनरेट करता है। इंजन 7-स्पीड स्टेप्ट्रॉनिक स्पोर्ट ऑटोमैटिक डुअल-क्लच ट्रांसमिशन से लैस है। 0 से 100 किमी प्रति घंटे की रफ्तार पकड़ने में X1 पेट्रोल को 7.6 सेकंड़ का वक्त लगता है। इसकी टॉप स्पीड 224 kmph है। कंपनी ने X1 पेट्रोल में ऑल-व्हील ड्राइव का विकल्प नहीं दिया है।